recursal/SuperWikiNEXT-32B huggingface dataset:
**মোহাম্মদ হুমায়ুন কবির** (জন্ম ১৯৬৫) পদাতিক বাহিনীর (ইস্ট বেঙ্গল রেজিমেন্ট) সাবেক দুই-তারকা ফ্ল্যাগ অফিসার। বাংলাদেশ সেনাবাহিনীর একজন মেজর জেনারেল হিসেবে তিনি বাংলাদেশ সেনাবাহিনীর একজন অ্যাডজুট্যান্ট জেনারেল ছিলেন।  তিনি বিভিন্ন কমান্ড এবং সদর দফতরে দায়িত্ব পালন করেছিলেন। তিনি বাংলাদেশ মিলিটারি একাডেমির কমান্ড্যান্ট হিসাবে, সেনা সদর দফতরের সামরিক অভিযানের পরিচালক হিসাবে, ১৭ পদাতিক বিভাগের জেনারেল অফিসার কমান্ডিং (জিওসি) হিসেবে দায়িত্ব পালন করেন।  এছাড়াও তিনি সাইপ্রাসে জাতিসংঘের শান্তিরক্ষা বাহিনীর ফোর্স কমান্ডার এর দায়িত্ব পালন করেন।

শিক্ষা
------

হুমায়ুন তিনটি মাস্টার ডিগ্রি অর্জন করেছেন। সেগুলি হল কিংস কলেজ লন্ডন থেকে ২০১৩ সালে আন্তর্জাতিক সুরক্ষা এবং কৌশল, ঢাকা বিশ্ববিদ্যালয় থেকে ব্যবসায় প্রশাসন (২০০২-২০০৫); এবং বাংলাদেশ জাতীয় বিশ্ববিদ্যালয় থেকে প্রতিরক্ষা অধ্যয়ন (১৯৯৮-১৯৯৯)। তিনি রয়েল কলেজ অফ ডিফেন্স স্টাডিজ, যুক্তরাজ্য (২০১২-২০১৩), এবং মার্কিন যুক্তরাষ্ট্রের সেনা কমান্ড এবং জেনারেল স্টাফ কলেজ (১৯৯৯-২০০০) থেকে স্নাতক পাস করেন ।

পেশা
----

১৯৮৫ সালের ডিসেম্বর মাসে হুমায়ুন কবির ১৩ তম বাংলাদেশ মিলিটারি একাডেমি লং কোর্সে অফিসার হিসাবে কমিশন লাভ করেন। তিনি মাঠে এবং সদর দফতরে কর্মী পদে অধিষ্ঠিত ছিলেন। একজন ব্রিগেডিয়ার জেনারেল হিসাবে তিনি একটি পদাতিক ব্রিগেডের অধিনায়ক ছিলেন এবং পরে বাংলাদেশ সেনাবাহিনীর সামরিক অভিযান অধিদপ্তরের পরিচালক হিসাবে দায়িত্ব পালন করেন। তিনি বাংলাদেশ মিলিটারি একাডেমির কমান্ড্যান্ট হিসাবে দায়িত্ব পালন করেছেন। মেজর জেনারেল পদে পদোন্নতির পরে তিনি ২০১৩ থেকে ২০১৬ পর্যন্ত  ১৭ পদাতিক বিভাগের (সিলেট) অধিনায়ক ছিলেন। 

### জাতিসংঘ শান্তিরক্ষা মিশন

হুমায়ুন ২০০২ থেকে ২০০৩ সাল পর্যন্ত গণতান্ত্রিক প্রজাতন্ত্রের কঙ্গোতে ( জাতিসংঘের সংস্থা মিশন ) এবং ১৯৯৫ থেকে ১৯৯৬ পর্যন্ত জাতিসংঘ সুরক্ষা বাহিনী (ইউএনপ্রোফর) এর সাথে সামরিক পর্যবেক্ষক হিসাবে কাজ করেছিলেন।

২৬ জুলাই ২০১৬ জাতিসংঘের মহাসচিব বান কি মুন সাইপ্রাসে জাতিসংঘ শান্তিরক্ষা বাহিনীর ফোর্স কমান্ডার (ইউএনএফআইসিওয়াইপি) হিসেবে মেজর জেনারেল মোহাম্মদ হুমায়ুন কবিরকে নিয়োগ করেছেন। তিনি ইউএন-তে প্রথম মহিলা কমান্ডার মেজর জেনারেল ক্রিস্টিন লুন্ডের স্থলাভিষিক্ত হন ।

ব্যক্তিগত জীবন
--------------

কবির ১৯৬৫ সালে চাঁদপুর জেলার সদর উপজেলায় জন্মগ্রহণ করেন। তিনি বিবাহিত এবং তার তিন পুত্র রয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি" সাইপ্রাসে ফোর্স কমান্ডার হিসেবে যোগদানের উদ্দেশ্যে সেনা কর্মকর্তার ঢাকা ত্যাগ। *ISPR*। ২০১৬-১০-০৫। ২০১৬-১১-১৭ তারিখে মূল থেকে আর্কাইভ করা। সংগ্রহের তারিখ ২০১৬-১১-১৭।
2. ↑  "Bangladesh 'fully committed' to UN peacekeeping as vital element of global peace and security – UN Force Commander"। *UN News* (ইংরেজি ভাষায়)। ২০১৮-০২-০৮। সংগ্রহের তারিখ ২০১৮-০২-২৮।
3. 1 2 3 4  "Secretary-General Appoints Major General Mohammad Humayun Kabir of Bangladesh Force Commander of United Nations Peacekeeping Force in Cyprus | Meetings Coverage and Press Releases"। *www.un.org*। সংগ্রহের তারিখ ২০১৬-১১-১৭।
4. ↑  "Humayun Kabir leaves for New York"। *The Daily Sun*। ২০১৬-১১-১৭ তারিখে মূল থেকে আর্কাইভ করা। সংগ্রহের তারিখ ২০১৬-১১-১৭।
১৬০০ সালে গঠিত ঘটনাবলী
এটি গ্রেগরীয় বর্ষপঞ্জী অনুযায়ী ১৬০০-এর দশক। এটি শুরু হয়েছে ১লা জানুয়ারি, ১৬০০ থেকে এবং শেষ হয়েছে ৩১ ডিসেম্বর, ১৬০৯ তারিখে।

ঘটনা
----

### ১৬০০

এই অনুচ্ছেদটি ১৬০০ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০১

এই অনুচ্ছেদটি ১৬০১ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০২

এই অনুচ্ছেদটি ১৬০২ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৩

এই অনুচ্ছেদটি ১৬০৩ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৪

এই অনুচ্ছেদটি ১৬০৪ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৫

এই অনুচ্ছেদটি ১৬০৫ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৬

এই অনুচ্ছেদটি ১৬০৬ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৭

এই অনুচ্ছেদটি ১৬০৭ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬০৮

এই অনুচ্ছেদটি ১৬০৮ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-জুন ====

* জানুয়ারি - ভার্জিনিয়ার জেমসটাউনে ক্রিস্টোফার নিউপোর্ট রসদবাহী জাহাজ নিয়ে ফিরে আসেন, কিন্তু আগের বসতিস্থাপনকারীদের মাত্র ৩৮ জনকে খুঁজে পান।
* জানুয়ারি - আমেরিকার আদিবাসীদের একটি গোষ্ঠীর নেতা পাওহাটান জেমসটাউনের জন স্মিথকে মুক্তি দেন।

#### জুলাই-সেপ্টেম্বর

#### অক্টোবর-ডিসেম্বর

### ১৬০৯

এই অনুচ্ছেদটি ১৬০৯ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
২০১৯ সালে বুয়েনস আইরেস-এর দ্য মেজার অফ ম্যানের স্ক্রিনিংয়ে চলচ্চিত্র নির্মাতা স্টাফেন ব্রিজা (ডান থেকে দ্বিতীয়) এবং রড্রিগো মোরেনো (বাম থেকে দ্বিতীয়)
**স্বাধীন চলচ্চিত্র** (ইংরেজি ভাষায়: Independent film) বলতে মূলধারার স্টুডিও তন্ত্রের বাইরে নির্মিত চলচ্চিত্রকে বোঝায়। মার্কিন যুক্তরাষ্ট্রের ক্ষেত্রে হলিউড স্টুডিওর বাইরে নির্মিত কোন চলচ্চিত্রকেই স্বাধীন চলচ্চিত্র বলা যায়। একে সংক্ষেপে ইন্ডি ফিল্ম বলা হয়। একই সাথে স্বাধীন চলচ্চিত্র দ্বারা অবাণিজ্যিক শৈল্পিক চলচ্চিত্রকেও বোঝা যায় যেগুলো কাহিনীভিত্তিক মূলধারার হলিউড চলচ্চিত্র থেকে ভিন্ন ধরনের। অনেক সময় বড় কোন স্টুডিওর সহযোগী ছোট স্টুডিও (যেমন, সনি পিকচার ক্লাসিক্‌স) থেকে এই সিনেমাগুলো নির্মাণ করা হয়। কিন্তু কোন সিনেমার অর্ধেকের বেশি বাজেট যদি বড় কোন স্টুডিও থেকে আসে তাহলে তাকে স্বাধীন চলচ্চিত্র বলা যাবে না। ২০০৫ সালে যুক্তরাষ্ট্রের আবাসিক বক্স অফিস রাজস্বের শতকরা ১৫ ভাগই এসেছিল স্বাধীন চলচ্চিত্র থেকে। কনটেন্ট এবং স্টাইলের মাধ্যমে স্বাধীন চলচ্চিত্রগুলোকে সহজেই অন্যান্য ছবি থেকে আলাদা করা যায়। আর এতে পরিচালক বা লেখকের ব্যক্তিগত সৃজনশীল দৃষ্টিভঙ্গি খুব ভালভাবে প্রকাশিত হয়।

১৯৯০ এবং ২০০০ এর দশকে স্বাধীন চলচ্চিত্রের দৃশ্য বিনির্মাণে বেশ কয়েকটি বিষয় কাজ করেছে। এর মধ্যে সবচেয়ে উল্লেখযোগ্য হচ্ছে: কম খরচের মধ্যে উচ্চ ক্ষমতার ডিজিটাল ভিডিও ক্যামেরা সংগ্রহ যা মূলধারার চলচ্চিত্রের ৩৫ মিমি ক্যামেরার সাথে প্রতিদ্বন্দ্ব্বিতা করতে পারে। এর সাথে রয়েছে সহজে ব্যবহারযোগ্য সম্পাদনা সফ্‌টওয়্যার এবং বিভিন্ন চলচ্চিত্র উৎসবে বেশি বেশি স্বাধীন চলচ্চিত্র প্রদর্শনের ব্যবস্থা করা। এরকম একটি হচ্ছে সানড্যান্স চলচ্চিত্র উৎসব।

বিখ্যাত স্বাধীন চলচ্চিত্রসমূহ
-----------------------------

* দ্য ম্যান ফ্রম আর্থ
* রেজারভোয়ার ডগ্‌স

আরও দেখুন
---------

* বান্ধবী (চলচ্চিত্র)

বহিঃসংযোগ
---------

* স্বাধীন চলচ্চিত্র  ওয়েব্যাক মেশিনে আর্কাইভকৃত ৩ অক্টোবর ২০০৬ তারিখে - স্বাধীন চলচ্চিত্রের প্রধান ওয়েবসাইট
* AmaterskeFilmy.cz  ওয়েব্যাক মেশিনে আর্কাইভকৃত ২৭ ফেব্রুয়ারি ২০০৮ তারিখে - শৌখিন ও স্বাধীন চলচ্চিত্রের চেক ওয়েবসাইট
* Indie Films - ইন্টারনেট মুভি ডাটাবেজ
* MOViEmaven তালিকা - অনলাইন তথ্য
* অফিসিয়াল ওয়েবসাইট - ইন্ডিওয়্যার
ঘরের তাপমাত্রা পরিমাপের জন্য পারদ থার্মোমিটার। ড্যানিয়েল ফারেনহাইটের পারদ থার্মোমিটারটি এর আগে বিদ্যমান যেকোনটার চেয়ে অনেক বেশি নির্ভরযোগ্য এবং নির্ভুল ছিল।
**পারদ থার্মোমিটার** আবিষ্কার করেছিলেন আমস্টারডামের পদার্থবিদ ড্যানিয়েল গ্যাব্রিয়েল ফারেনহাইট (১৭১৪)। এটি সরু ব্যাসের কাঁচ নলের সাথে পারদযুক্ত একটি বাল্বে পারদের আয়তন বাল্বের আয়তনের তুলনায় অনেক কম। তাপমাত্রার সাথে পারদের আয়তন কিছুটা পরিবর্তিত হয়; আয়তনের ছোট পরিবর্তনে পারদ সরু তুলনামূলকভাবে সরু ও দীর্ঘ নলের দিকে চালিত ধাবিত হয়। পারদের উপরে স্থানটি নাইট্রোজেন গ্যাস দ্বারা ভরাট হতে পারে বা এটি বায়ুমণ্ডলীয় চাপের চেয়ে কম হতে পারে, এটি আংশিক শূন্য।

থার্মোমিটারটি ক্যালিব্রেট করার জন্য বাল্বটি তাপীয় সাম্যাবস্থায় যেমন বরফ / জলের মিশ্রণের মতো তাপমাত্রার মান এবং তারপরে জল / বাষ্পের মতো অন্য একটি মান সহ নমনীয় পয়েন্টগুলির মধ্যে নিয়মিত বিরতিতে বিভক্ত হয় । নীতিগতভাবে, বিভিন্ন পদার্থের তৈরি থার্মোমিটারগুলি (যেমন, রঙিন অ্যালকোহল থার্মোমিটার) বিভিন্ন সম্প্রসারণ বৈশিষ্ট্যের কারণে বিভিন্ন মধ্যবর্তী পঠন দেবে বলে আশা করা যেতে পারে; অনুশীলনে ব্যবহৃত পদার্থগুলিকে সত্যিকারের থার্মোডাইনামিক তাপমাত্রার ফাংশন হিসাবে যুক্তিসঙ্গতভাবে রৈখিক সম্প্রসারণ বৈশিষ্ট্যগুলি বেছে নেওয়া হয় এবং তাই অনুরূপ ফলাফল দেয়।

তরল থার্মোমিটারগুলোর জন্য পারদ (১৭১৪) এবং ফারেনহাইট স্কেল (১৭২৪) এর প্রয়োগ থার্মোমেট্রিতে নির্ভুলতা এবং নির্ভুলতার এক নতুন যুগে সূচিত হয়েছিল এবং এখনও পর্যন্ত (১৯৬৬ হিসাবে) এটি সবচেয়ে সঠিক হিসাবে বিবেচিত থার্মোমিটার।

ইতিহাস
------

ম্যাক্সিমাম থার্মোমিটার
-----------------------

ম্যাক্সিমাম মিনিমাম থার্মোমিটার
-------------------------------

শারীরিক বৈশিষ্ট্য
-----------------

ব্যবহার বন্ধ
------------

আধুনিক পারদ থার্মোমিটার 
২০১২ সালে, অনেক পারদ থার্মোমিটার আবহাওয়াবিদ্যায় ব্যবহৃত হত; তারা পারদ থার্মোমিটারের ব্যবহার সীমিত করে আনে, কেননা বহু দেশ পারদের বিষাক্ততার কারণে চিকিৎসা কার্যক্রমে পারদ থার্মোমিটারের ব্যবহার নিষিদ্ধ করেছিল। কিছু নির্মাতারা গ্যালেনস্তান, গ্যালিয়াম, ইন্ডিয়াম এবং টিনের একটি তরল পারদের প্রতিস্থাপন হিসাবে ব্যবহার করতে শুরু করে।

সাধারণ "জ্বর থার্মোমিটার" -এ মৌলিক পারদ থাকে ০.৫ এবং ০.৩ গ্রাম (০.২৮ এবং ০.১৭ ড্রাম) এর মধ্যে থাকে  এই পরিমাণ পারদ গিলে খেয়ে ফেললে কিছুটা বিপদ ডেকে আনবে তবে এর বাষ্প নিঃশ্বাসের সাথে নিলে স্বাস্থ্য সমস্যা দেখা দিতে পারে।

পারদ থার্মোমিটারের নিষিদ্ধ করা হয়েছে যেসব দেশে তাদের তালিকা
------------------------------------------------------------

তথ্যসূত্র
---------

1. ↑  Grigull, Ulrich (1966). *Fahrenheit, a Pioneer of Exact Thermometry*. (The Proceedings of the 8th International Heat Transfer Conference, San Francisco, 1966, Vol. 1, pp. 9–18.)
2. ↑  "Thermometers and Thermostats: Fever Thermometers"। *Mercury and the Environment: Products that Contain Mercury*। Environment Canada। ২০১০-০৬-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Mercury: Thermometers"। US Environmental Protection Agency। \* oral/rectal/baby thermometers, containing about 0.61 grams of mercury; and  
\* basal temperature thermometers, containing about 2.25 grams of mercury. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Mercury and Human Health"। *Healthy Living: It's Your Health: Environment*। Health Canada। ২০০৯-০৩-০২। ২০০৬-১২-১৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মনোবিজ্ঞানে, **জামাইস ভু** (/**[অসমর্থিত ইনপুট: 'icon']**ˈʒɑːmeɪ ˈvuː/; ফরাসি থেকে, অর্থ "কখনো দৃষ্টিগোচর হয়নি") হল একটি ঘটমান বিষয় যা অতি পরিচিত কিন্তু তবু মনে হয় খুব অচেনা ঘটনা। এটি প্রায়ই স্মৃতিলোপের সাথে সম্পকৃত।

ভাষাবিজ্ঞান
-----------

ভাষাগত দৃষ্টিকোণ থেকে এটি একটি ঘটমান বিষয়, যা একটি শব্দ নিয়মিত পুনরাবৃত্তির পরেও মনে হয়, শব্দের প্রকৃতির সাথে সম্পর্কিত অর্থ হারায়। ভাষার একটি একক হিসাবে একটা শব্দের তিনটি বৈশিষ্ট আছে:

* ইহার **গঠন** আছে, যা ধ্বনির গঠন বা লিখিত ভাষার ক্ষেত্রে, বর্ণ (অক্ষর)
* ইহার **কাজ** আছে, যা (অন্যান্য জিনিসের মধ্যে) মানে এটি একটি অর্থপূর্ণ বাক্য হিসেবে কাজ করে।
* ইহার **অর্থ** আছে, যা একটি প্রসঙ্গের মধ্যে চিন্তার একটি নির্দিষ্ট একক বোঝায়।

যাইহোক, যখন একটি শব্দ বেশি পুনরাবৃত্তি হয়, এটি আসলে শুধুমাত্র গঠন যা অনুসৃত হয়। এখানে কোন বাক্য নেই, তাই শব্দের কাজ পরিত্যাগ হয়। এর অর্থ, কার্যকরীভাবে পরিত্যাগ হয়, কারণ কোন কনটেক্সট নেই।

মনোবিদ্যা
---------

প্রায়ই একে দেজা ভু এর বিপরীত হিসেবে বর্ণনা করা হয়, জামাইস ভু একটি অদ্ভুদ আচরণ এবং পর্যবেক্ষকের অনুভূতি হয় যে এই অবস্থা সে প্রথম বারের মত দেখছে কিন্তু সে জানে যে সে এই অবস্থা একবার পাড় করেছে।
**যদুলাল মল্লিক** (২৯ এপ্রিল ১৮৪৪ - ৫ ফেব্রুয়ারি ১৮৯৪) ছিলেন ঊনিশ শতকে ব্রিটিশ ভারতে কলকাতার অন্যতম সমাজসেবক ও এক দানশীল ব্যক্তিত্ব। আইনের ক্ষেত্রে তিনি উল্লেখযোগ্য অবদান রেখেছিলেন।

জন্ম ও শিক্ষা জীবন
------------------

যদুলাল মল্লিকের জন্ম ১৯৪৪ খ্রিস্টাব্দের ২৯শে এপ্রিল। বৃটিশ ভারতের অধুনা পশ্চিমবঙ্গের রাজধানী কলকাতার পাথুরিয়াঘাটার অন্যতম ধনাঢ্য ব্যক্তি মতিলাল মল্লিকের দত্তক পুত্র ছিলেন। যদুলাল মল্লিকের পড়াশোনা শুরু হয় কলকাতার ওরিয়েন্টাল সেমিনারিতে। পরে ভর্তি হন হিন্দু স্কুলে। ১৮৬১ খ্রিস্টাব্দে কৃতিত্বের সঙ্গে এন্ট্রান্স পাশ করেন। পরে প্রেসিডেন্সি কলেজের স্নাতক হন। কিছুদিন আইন নিয়েও পড়াশোনা করেন।

কর্মজীবন
--------

কর্মজীবনে যদুলাল মল্লিক ১৮৭৩ খ্রিস্টাব্দ হতে বারো বৎসর কলকাতা পৌরসংস্থার কমিশনার প্রভৃতি পদে ছিলেন। তাছাড়া তিনি  ব্রিটিশ ইন্ডিয়ান অ্যাসোসিয়েশনের সদস্য হিসাবে অনারারি ম্যাজিসেট্রটের পদেও ছিলেন। তিনি কমিশনার পদে থাকাকালীন উচ্চপদে আসীন সরকারী কর্মচারীদের কঠোর সমালোচনা করতেন। সেকারণে পৌরসংস্থার চেয়ারম্যান স্যার হেনরি হ্যারিসন তাকে *দ্য ফাইটিং কক* নামে আখ্যা দেন। তিনি ওই সময়ে বিবাহের সম্মতিপ্রদানের আইন, জুরির বিচার প্রভৃতির জন্য তুমুল আন্দোলন করেন। হিন্দু সুবর্ণবণিক সম্প্রদায়ের মধ্যে প্রচলিত পণপ্রথা বন্ধ করার জন্য যথেষ্ট চেষ্টা করেন। তিনি ভারতীয় জাতীয় কংগ্রেসেরও একজন অন্যতম প্রতিষ্ঠাতা-সদস্য ছিলেন। বিভিন্ন সমাজসেবায়, শিক্ষার ব্যাপারে উৎসাহী ছিলেন এবং দানধ্যানে উদার ছিলেন তিনি। ১৮৮৩ খ্রিস্টাব্দের ২১শে জুলাই শ্রীরামকৃষ্ণ তাঁর ভক্তদের সঙ্গে যদুলাল মল্লিকের পাথুরিয়াঘাটার বাড়িতে গিয়ে তার নিত্যসেবিতা দেবী সিংহবাহিনী দর্শন করে সমাধিস্থ হয়েছিলেন। এরপরেও বহুবার যদুলাল মল্লিকের পাথুরিয়াঘাটার বাড়িতে শ্রীরামকৃষ্ণ পদার্পণ করেছেন। আর্থিক বিপর্যয়ে তার প্রথম স্কুল ওরিয়েন্টাল সেমিনারি বন্ধ হয়ে যাওয়ার মত অবস্থায় পৌঁছালে তিনি প্রচুর অর্থ দান করেন। দরিদ্র ছাত্রদের সাহায্যার্থে একটি অবৈতনিক বিভাগ প্রবর্তন করেন এবং ১৫০টি ছাত্রের বিনা ব্যয়ে শিক্ষাদানের জন্য অর্থের সংস্থান করে দেন। এছাড়াও তিনি হিন্দু স্কুল এবং ডাফ সাহেবের স্কুল প্রভৃতিতে একাধিক বৃত্তি প্রদানের ব্যবস্থা করে দেন।

জীবনাবসান
---------

যদুলাল মল্লিক ১৮৯৪ খ্রিস্টাব্দের ৫ই ফেব্রুয়ারি কলকাতায় পরলোক গমন করেন।

পাথুরিয়াঘাটায় যদুলাল মল্লিকের নামাঙ্কিত একটি রাস্তা আছে।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬০১, আইএসবিএন ৯৭৮-৮১-৭৯৫৫-১৩৫-৬
2. 1 2  "শ্রীশ্রীরামকৃষ্ণকথামৃতে উল্লিখিত ব্যক্তিবৃন্দের পরিচয়"। সংগ্রহের তারিখ ২০২২-০২-০৪।
The Rockefeller patriarchsJohn D. Rockefellerজন রকফেলারWilliam RockefellerWilliam Rockefeller
বিংশ শতাব্দীতে আমেরিকার সবচেয়ে ধনী ও প্রভাবশালী পরিবারগুলোর একটি ছিল **রকাফেলার পরিবার**। পরিবারের প্রতিষ্ঠাতা নিউ ইয়র্কে জন্মগ্রহণকারী জন ডেভিসন রকাফেলার ওহাইও-র ক্লিভল্যান্ডে গিয়ে জ্বালানি তেলের ব্যবসা শুরু করেন। স্ট্যান্ডার্ড অয়েল কম্পানির একচেটিয়া ব্যবসার ফলশ্রুতিতে রকাফেলার আমেরিকার প্রথম বিলিয়নেয়ারে পরিণত হন। ধার্মিক ব্যাপ্টিস্ট রকাফেলার এরপর শিক্ষা বিষয়ক জনহিতৈষী কাজে আগ্রহী হয়ে পড়েন, এবং ধারণা করা হয় জীবদ্দশাতেই তিনি প্রায় ৬০০ মিলিয়ন ডলার দান করে যান।

রকাফেলারের ছেলে জন ডেভিসন রকাফেলার জুনিয়র নিউ ইয়র্কে রকাফেলার ফাউন্ডেশন ও রকাফেলার সেন্টার প্রতিষ্ঠা করেন এবং জাতিসংঘ ভবন ও লিংকন সেন্টার-এর জন্য জমি প্রদান করেন। রকাফেলারের নাতি নেলসন আলড্রিচ রকাফেলার রাজনীতিতে জড়িয়ে পড়েন। তিনি পরপর চার মেয়াদের জন্য (১৯৫৯-১৯৭৩) নিউ ইয়র্ক শহরের গভর্নর ছিলেন; পরবর্তীতে তিনি ১৯৭৪-৭৭ সালে জেরাল্ড ফোর্ডের উপ-রাষ্ট্রপতি হিসেবে দায়িত্ব পালন করেন। নেলসনের ভাতিজা চতুর্থ জন ডেভিসন রকাফেলার পশ্চিম ভার্জিনিয়ার গভর্নর ছিলেন (১৯৭৬-১৯৮৪) এবং ১৯৮৫ সালে তিনি রাষ্ট্রটির সেনেটর নির্বাচিত হন।
**শূরা** (আরবি: *شُورَىٰ*, romanized: shūrā, lit. 'consultation') হল একটি ইসলামি নীতি যা পরামর্শের উপর জোর দেয়। এটি একটি ইসলামিক রাষ্ট্র বা সম্প্রদায়ের নেতাদের জন্য একটি গুরুত্বপূর্ণ নীতি, যা সিদ্ধান্ত নেওয়ার সময় জনগণের অংশগ্রহণকে উৎসাহিত করে।

অর্থ
----

শূরা শব্দের অর্থ হল পরামর্শ বা পরামর্শ-ভিত্তিক সিদ্ধান্ত গ্রহণ। এটি একটি আরবি শব্দ, যা "শেরা" থেকে এসেছে, যার অর্থ হল "পরামর্শ"।

শূরা ও কুরআন
------------

শূরা কুরআনের একটি গুরুত্বপূর্ণ নীতি। কুরআনে আল্লাহ তায়ালা মুসলমানদেরকে তাদের বিষয়গুলি পরামর্শের মাধ্যমে সিদ্ধান্ত নেওয়ার নির্দেশ দিয়েছেন। কুরআনের বেশ কয়েকটি আয়াতে শূরা সম্পর্কে বলা হয়েছে, যার মধ্যে রয়েছে:

* সূরা আলে ইমরান, আয়াত ১৫৯: "আর আল্লাহর আনুগত্য করো এবং রাসূলের আনুগত্য করো এবং তোমাদের মধ্যে পরামর্শ করো। অতঃপর যখন তোমরা স্থির সিদ্ধান্ত গ্রহণ করো, তখন আল্লাহর উপর ভরসা করো। নিশ্চয় আল্লাহ তাঁর ওপর ভরসাকারীদের ভালোবাসেন।"
* সূরা নিসা, আয়াত ৫৯: "আর আল্লাহর নির্দেশ অনুসারে তারা পরামর্শ করবে তোমার সাথে। অতঃপর যখন তারা স্থির সিদ্ধান্ত গ্রহণ করবে, তখন আল্লাহর উপর ভরসা করো। নিশ্চয় আল্লাহ নিরঙ্কুশ প্রজ্ঞাবান, সর্বজ্ঞ।"

শূরার প্রকারভেদ
---------------

শূরা বিভিন্ন ধরনের হতে পারে, যার মধ্যে রয়েছে:

* একজন ব্যক্তির সাথে পরামর্শ: এটি সবচেয়ে সাধারণ ধরণের শূরা, যেখানে একজন ব্যক্তি অন্যের সাথে পরামর্শ করে একটি সিদ্ধান্ত নেয়।
* একটি গোষ্ঠীর সাথে পরামর্শ: এটি একটি আরও জটিল ধরণের শূরা, যেখানে একটি গোষ্ঠী একটি সিদ্ধান্ত নেওয়ার জন্য পরামর্শ করে।
* জনগণের সাথে পরামর্শ: এটি একটি সর্বোচ্চ স্তরের শূরা, যেখানে জনগণ একটি সিদ্ধান্ত নেওয়ার জন্য পরামর্শ করে।

শূরা কেন গুরুত্বপূর্ণ
---------------------

শূরা বেশ কয়েকটি কারণে গুরুত্বপূর্ণ:

* এটি গণতন্ত্র এবং অংশগ্রহণের উন্নতি করে। শূরা জনগণের অংশগ্রহণকে উৎসাহিত করে, যা গণতন্ত্রের একটি গুরুত্বপূর্ণ নীতি।
* এটি সিদ্ধান্ত গ্রহণের মান উন্নত করে। শূরা বিভিন্ন দৃষ্টিকোণ থেকে তথ্য সংগ্রহ করে, যা সিদ্ধান্ত গ্রহণের মান উন্নত করতে পারে।
* এটি সম্প্রদায়ের একতা এবং ঐক্যকে শক্তিশালী করে। শূরা সম্প্রদায়ের সদস্যদের মধ্যে আলোচনা এবং সহযোগিতাকে উৎসাহিত করে, যা সম্প্রদায়ের একতা এবং ঐক্যকে শক্তিশালী করতে পারে।

শূরা ও আজকের বিশ্ব
------------------

আজকের বিশ্বে, শূরা একটি গুরুত্বপূর্ণ নীতি হয়ে উঠেছে। অনেক ইসলামি দেশ এবং সম্প্রদায় শূরাকে তাদের সিদ্ধান্ত গ্রহণের প্রক্রিয়ার একটি গুরুত্বপূর্ণ অংশ হিসেবে গ্রহণ করেছে।

শূরা ও ডিজিটাল প্রযুক্তি
------------------------

২১ শতকে, কিছু ইসলামি পণ্ডিত শূরাকে ডিজিটাল প্রযুক্তির সাথে একত্রিত করার পক্ষে যুক্তি দিয়েছেন। তারা যুক্তি দেন যে ডিজিটাল প্রযুক্তি শূরা প্রক্রিয়াকে আরও কার্যকর এবং অংশগ্রহণমূলক করে তুলতে পারে।

উদাহরণস্বরূপ, ডিজিটাল প্রযুক্তি ব্যবহার করে, জনগণকে তাদের মতামত এবং প্রস্তাবগুলি আরও সহজেই শেয়ার করা এবং আলোচনা করা যেতে পারে। এটি সম্প্রদায়ের সদস্যদের মধ্যে শূরা প্রক্রিয়ার মধ্যে আরও বেশি অংশগ্রহণকে উৎসাহিত করতে পারে।

উপসংহার
-------

শূরা একটি গুরুত্বপূর্ণ ইসলামি নীতি যা পরামর্শের উপর জোর দেয়। এটি গণতন্ত্র, অংশগ্রহণ, সিদ্ধান্ত গ্রহণের মান এবং সম্প্রদায়ের একতা এবং ঐক্যকে শক্তিশালী করতে পারে।
**ক্রান্তিকারি মনুবাদী মোর্চা** (কেএমএম) হল ভারতের একটি হিন্দু অতি-রক্ষণশীল রাজনৈতিক সংগঠন যা ২০০০ সালে গঠিত হয়।

২০০২ সালে উত্তরপ্রদেশ রাজ্য বিধানসভা নির্বাচনে কেএমএম অস্ট্রেলিয়ান খ্রিস্টান ধর্মপ্রচারক গ্রাহাম স্টেইনস হত্যার অভিযুক্ত দারা সিংকে মুজাফফরনগর এবং গাজিয়াবাদ নির্বাচনী এলাকা থেকে মনোনীত করেছিল। কেএমএমও প্রকাশ্যে সিং-এর পদক্ষেপকে রক্ষা করেছে। মনোনয়ন খ্রিস্টান সম্প্রদায় থেকে প্রতিবাদের জন্ম দেয় এবং অল ইন্ডিয়া খ্রিস্টান কাউন্সিল দাবি করে যে কেএমএম নিষিদ্ধ করা উচিত। পরে মনোনয়ন প্রত্যাহার করা হয়।

২০১২ সালে উৎকল খ্রিস্টান কাউন্সিল এবং অ্যাপোস্টলিক চার্চেস অ্যালায়েন্সের সাথে ক্রান্তিকারি মনুবাদী মোর্চা ২০০৯ সালের দিল্লি হাইকোর্টের সমকামী কাজকে অপরাধমূলক করার আদেশকে চ্যালেঞ্জ করার জন্য সুপ্রিমকোর্টের দ্বারস্থ হয়েছিল।

তথ্যসূত্র
---------

1. ↑  Manjari Mishra, "Manuwadi Party trains its guns on BJP, Congress", The Times of India, 4 August 2001
2. ↑  "Gay sex horrendous: Religious groups tell Supreme Court"। *The Times of India* (ইংরেজি ভাষায়)। ফেব্রুয়ারি ২৯, ২০১২। সংগ্রহের তারিখ ২০১৯-০৯-২৫।

আরো দেখুন
---------

* ভারতের রাজনৈতিক দলের তালিকা
প্রণীত কাউরের বাসস্থান, নতুন মতি বাগ প্রাসাদ, পাতিয়ালা।
**প্রণীত কাউর** (জন্ম ৩ অক্টোবর ১৯৪৪) হলেন একজন ভারতীয় রাজনীতিবিদ যিনি ২০০৯ থেকে ২০১৪ খ্রিষ্টাব্দ পর্যন্ত ভারতের পররাষ্ট্র মন্ত্রণালয়ের রাষ্ট্রমন্ত্রী হিসেবে দায়িত্ব পালন করেছিলেন। তিনি বর্তমানে পাঞ্জাবের ২৬তম মুখ্যমন্ত্রী অমরেন্দ্র সিংয়ের স্ত্রী। তিনি কংগ্রেস পার্টিতে যোগ দেন, যে দলের সঙ্গে তার স্বামীও আছেন, এবং পাতিয়ালা নির্বাচনী এলাকা থেকে বারবার সংসদীয় নির্বাচনে অংশ নেন। তিনি ১৯৯৯ , ২০০৪ এবং ২০০৯ খ্রিষ্টাব্দের নির্বাচনে জয়ী হন, কিন্তু ২০১৪ খ্রিস্টাব্দের নির্বাচনে তার আসন হারিয়েছেন।

পশ্চাৎপট এবং ব্যক্তিগত জীবন
---------------------------

প্রণীত কাউরর ভারতের শিমলায় জন্মগ্রহণ করেন। তিনি ভারতীয় সিভিল সার্ভিসের একজন কর্মকর্তা সর্দার জ্ঞান সিং কালন এবং সতিন্দর কাউরের কন্যা। ১৯৩৭ খ্রিষ্টাব্দে জ্ঞান সিং কালন ভারতীয় সিভিল সার্ভিসে প্রবেশ করেন, যখন ভারতীয়দের কাছে এই অভিজাত প্রশাসনিক সার্ভিসে প্রবেশের অনুমোদন অত্যন্ত বিরল ছিল। ১৯৬০ খ্রিষ্টাব্দের দশকে পাঞ্জাবের মুখ্য সচিবসহ অনেক সিনিয়র পদের দায়িত্ব তিনি পালন করেছিলেন। ২০০২ খ্রিষ্টাব্দের ডিসেম্বরে তার জীবনাবসান হয়। প্রণীত কাউরের এক ভাই, হিম্মত সিং কালন, যিনি জাতিসংঘের পক্ষে কাজ করেন এবং একজন বোন, গীতিন্দর কাউর, যিনি রাজনীতিবিদ ও সাবেক আইপিএস কর্মকর্তা সিমরনজিৎ সিং মানের সঙ্গে বিবাহ বন্ধনে আবদ্ধ হন। প্রণীত কাউর সেন্ট বেডের কলেজ, শিমলায় পড়াশোনা করেন এবং দ্য কনভেন্ট অফ যেশাস অ্যান্ড মেরি, শিমলা থেকে স্নাতক হয়েছিলেন।

১৯৬৪ খ্রিষ্টাব্দে প্রণীত কাউর এবং ক্যাপ্টেন অমরিন্দর সিং ভারতীয় ঐতিহ্য মেনে মাতাপিতার পছন্দ অনুযায়ী বিবাহ বন্ধনে আবদ্ধ হন। তার স্বামী হচ্ছেন পূর্বতন রাজকীয় রাজ্য পাঞ্জাবের পাতিয়ালার মহারাজা খেতাবী সন্তান এবং উত্তরাধিকারী। বিয়ের সময় অমরিন্দর সিং ভারতীয় সেনাবাহিনীর একজন অফিসার ছিলেন, ১৯৭৪ খ্রিষ্টাব্দে তিনি পাতিয়ালার খেতাবী মহারাজা হিসেবে তার পিতার স্থলাভিষিক্ত হয়েছিলেন, যার ফলে প্রণীত কাউর পাতিয়ালার মহারানি হন। সেনাবাহিনী থেকে পদত্যাগের পর অমরিন্দর সিং তার পিতার পদাঙ্ক অনুসরণ করেন এবং রাজনীতিতে প্রবেশ করেন, যেখানে তিনি খুবই সফল হয়েছেন। তিনি ১৯৮০ খ্রিষ্টাব্দে পাতিয়ালা নির্বাচন ক্ষেত্র থেকে সংসদে নির্বাচিত হয়েছিলেন; এবং ১৯৮৫, ১৯৯২ এবং ২০০২ খ্রিষ্টাব্দে পাঞ্জাব রাজ্য বিধানসভায় নির্বাচিত হয়ে বহু বছর ধরে রাজ্য সরকারের মন্ত্রী হিসেবে কাজ করেছেন। ২০০২ খ্রিষ্টাব্দে তিনি প্রথম বারের জন্যে পাঞ্জাবের মুখ্যমন্ত্রী হিসেবে দায়িত্বপ্রাপ্ত হন এবং ২০০৭ পর্যন্ত পূর্ণ মেয়াদ কাজ করেন। ২০১৭ খ্রিষ্টাব্দের মার্চে রাজ্য বিধানসভার নির্বাচনে পুনরায় কংগ্রেস দলের বিজয়ের ফলে তিনি দ্বিতীয় বারের জন্যে পাঞ্জাবের মুখ্যমন্ত্রী পদের দায়িত্বপ্রাপ্ত হয়েছেন, বর্তমানে তিনি এই পদে আসীন।

তথ্যসূত্র
---------

1. ↑  "Detailed Profile - Smt. Preneet Kaur - Members of Parliament (Lok Sabha) - Who's Who - Government: National Portal of India"। *www.archive.india.gov.in*। সংগ্রহের তারিখ ২০১৬-১১-১১।
2. ↑  গিয়েন সিং কাহলন মারা গেছেন
3. ↑  "Preneet Kaur profile"। ২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৯।
4. ↑  Patiala princely state in Punjab
5. ↑  Patiala princely state in Punjab

বহির্সংযোগসমূহ
--------------

 উইকিমিডিয়া কমন্সে প্রণীত কাউর সম্পর্কিত মিডিয়া দেখুন।
**ক্যাটাক্লিজম** একটি কানাডিয়ান ডেথ মেটাল ব্যান্ড। তারা তাদের সঙ্গীতকে নর্দান হাইপারব্ল্যাস্ট হিসেবে অভিহিত করে করে মিট ম্যাগাজিনে দেয়া এক বিজ্ঞাপনে ও ফিয়ার ফ্যাক্টরি ব্যান্ডকে অভিহিত করে হাইপারব্ল্যাস্ট হিসেবে। ক্যাটাক্লিজম ব্যান্ডের ড্রামার ম্যাক্স ডুহামেল খুবই দ্রুত ব্ল্যাস্ট বিট করতে পারার কারণে এই দাবি তাদের হয়ত।

পরিচিতি
-------

১৯৯১ সালে ক্যাটাক্লিজম ব্যান্ড গঠিত হয়। ক্যারিয়ারের শুরুতেই তারা একটি সবচেয়ে দ্রুততা সম্পন্ন চাওটিক ব্যান্ডের অন্যতম হয়ে ওঠে। ১৯৯৮ সালে ব্যান্ডটি বের করে তাদের অ্যালবাম ভিকটিমস অব দিস ফলেন ওয়ার্ল্ড। এই অ্যালবামে তাদের আগের অ্যালবাম থেকে গানের ধরনে পরিবর্তন আসে। তাদের পরবর্তী অ্যালবাম দ্যা প্রোফেসিতে দেখা যায় তারা তাদের আগের ধারায় ফিরে এসেছে যাতে আছে থ্রাশ মেটালের আমেজ। ড্রামার ম্যাক্স ডুহামেল ইনজুরির কারণে ব্যান্ডের বাইরে থাকতে বাধ্য হন। ঘটনাক্রমে তিনি ইনজুরি মুক্ত হন ও তাদের ৮ম অ্যালবাম ইন দ্যা আর্মস অব ডিভাস্টেশন-এ অংশ নেন। ক্যাটাক্লিজম ব্যান্ডের লাইন আপ অনেক ব্যান্ডের চেয়ে বেশি স্থিতি সম্পন্ন। এওএল রেডিও-এর মতে ক্যাটাক্লিজম ৭ম স্থানে ১ম ১০টি মেটাল ব্যান্ডের তালিকার মধ্যে।

বর্তমান সদস্য
-------------

* মাওরিজিও ইয়াকোনো
* জিন-ফ্রাঙ্কোইস ডাগেনাইস
* স্টিফেন বার্বি
* ম্যাক্স ডুহামেল

বহিঃসংযোগ
---------

* ক্যাটাক্লিজম
* uraniummusic.com
* aolradioblog.com
**রাষ্ট্রীয় শুদ্ধাচার পুরস্কার** হলো গণপ্রজাতন্ত্রী বাংলাদেশ সরকার প্রবর্তিত সরকারি কর্মচারীদের পেশাগত দক্ষতা, সততা ইত্যাদির উপর ভিত্তি করে প্রদান করা একটি পুরস্কার। ২০১৭ সালের ৬ এপ্রিল শুদ্ধাচার পুরস্কার প্রদান নীতিমালা-২০১৭ প্রকাশিত হয়।

পটভূমি
------

‘সোনার বাংলা গড়ার প্রত্যয়: জাতীয় শুদ্ধাচার কৌশল’ শিরোনামে জাতীয় শুদ্ধাচার কৌশল ২০১২ সালে মন্ত্রিসভা বৈঠকে অনুমোদন করে। সরকারের মন্ত্রণালয়, বিভাগ বা রাষ্ট্রীয় অন্যান্য প্রতিষ্ঠানের নির্বাচিত কর্মচারীদের পুরস্কার প্রদানের উদ্দেশ্যে শুদ্ধাচার পুরস্কার নীতিমালা প্রণয়ন করা হয়। কর্মচারী বলতে মন্ত্রণালয়, বিভাগ, বা অন্যান্য রাষ্ট্রীয় প্রতিষ্ঠানে কর্মরত সকল কর্মকর্তা-কর্মচারীকে বোঝানো হয়েছে। শুদ্ধাচার চর্চার ১৮টি ক্ষেত্রে ৫ নাম্বার করে মোট ৯০ নাম্বার এবং মন্ত্রণালয়, বিভাগ, অন্যান্য রাষ্ট্রীয় প্রতিষ্ঠান, দফতর বা সংস্থা কর্তৃক ধার্যকৃত অন্যান্য কার্যক্রমে ১০ নাম্বার; মোট ১০০ নাম্বারের মধ্যে একজন কর্মচারীকে যাচাইবাছাই করে পুরস্কারের জন্য মনোনীত করা হয়। শুদ্ধাচার পুরস্কারপ্রাপ্ত কর্মচারীরা পুরস্কার হিসেবে একটি সার্টিফিকেট এবং এক মাসের মূল বেতনের সমপরিমাণ অর্থ পাবেন।

পুরস্কার প্রদানের ক্ষেত্র
-------------------------

রাষ্ট্রীয় শুদ্ধাচার পুরস্কারের জন্য যারা মনোনীত হবেন

* মন্ত্রণালয় বা বিভাগের সিনিয়র সচিব বা সচিব
* প্রতিটি মন্ত্রণালয় বা বিভাগের গ্রেড ১ থেকে গ্রেড ১০ ভুক্ত একজন এবং গ্রেড ১১ থেকে ২০ পর্যন্ত একজনসহ মোট দুই জন কর্মচারী
* মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের প্রধানদের মধ্য হতে একজন কর্মচারী
* মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের আঞ্চলিক কার্যালয়সমূহ থেকে একজন কর্মচারী
* মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের আঞ্চলিক কার্যালয়সমূহের গ্রেড ৩ থেকে ১০-ভুক্ত একজন কর্মচারী
* গ্রেড ১১ থেকে ২০ পর্যন্ত একজন কর্মচারী
* মাঠপর্যায়ের জেলাসমূহের মধ্য থেকে একজন কর্মচারী
* মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের উপজেলা কার্যালয়সমূহের প্রধানদের মধ্য হতে একজন কর্মচারী।

উল্লেখযোগ্য পুরস্কারপ্রাপ্ত ব্যক্তিবর্গ
---------------------------------------

মোহাম্মদ শহীদুল আলম এনডিসি- জনশক্তি, কর্মসংস্থান ও প্রশিক্ষণ ব্যুরো- বিএমইটি’র মহাপরিচালক

তথ্যসূত্র
---------

1. ↑  "রাষ্ট্রীয় শুদ্ধাচার পুরস্কার কী, কাদের দেয়া হয়"। *Jugantor*। সংগ্রহের তারিখ ২০১৯-০৯-২৯।
2. 1 2  "রাষ্ট্রীয় শুদ্ধাচার পুরস্কার কী | banglatribune.com"। *Bangla Tribune*। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-৩০।
3. ↑  "শুদ্ধাচার পুরস্কার পেলেন বিএমইটির ডিজি"। *ভালো সংবাদ*। ৩১ আগস্ট ২০২৩।
**হানা আরেন্ট** (জার্মান: Hannah Arendt; ১৪ অক্টোবর, ১৯০৬, লিন্ডেন, জার্মান সাম্রাজ্য – ৪ ডিসেম্বর, ১৯৭৫, নিউ ইয়র্ক সিটি, যুক্তরাষ্ট্র) বিংশ শতাব্দীর সবচেয়ে প্রভাবশালী রাজনৈতিক-দর্শন-বিদদের একজন যদিও তিনি নিজে নিজেকে দার্শনিক হিসেবে পরিচয় দিতেন না, কারণ তার মতে দর্শন ব্যক্তি পুরুষ নিয়ে চিন্তিত যেখানে তিনি চিন্তিত সামষ্টিক মানুষ নিয়ে যাদের মধ্যে নারীও আছে এবং যারা বিশ্বজগৎ থেকে বিচ্ছিন্ন কোনো ভাবুক সত্তা নয় বরং জগতের মধ্যে সমষ্টিগতভাবে প্রোথিত। তার জন্ম এক জার্মান-ইহুদি পরিবারে, কিন্তু ১৯৩৩ সালে হিটলার ক্ষমতায় আসার পর জার্মানি ত্যাগ করতে বাধ্য হন এবং পরবর্তী আট বছর প্যারিসে বাস করেন ও বিভিন্ন ইহুদি শরণার্থী সংগঠনের জন্য কাজ করেন। ১৯৪১ সালে ফ্রান্স থেকে যুক্তরাষ্ট্রে অভিবাসী হিসেবে যান এবং শীঘ্রই নিউ ইয়র্ক সিটি'র একটি কর্মচঞ্চল বুদ্ধিজীবী গোষ্ঠীর সাথে অঙ্গীভূত হন। মৃত্যুর আগ পর্যন্ত বেশ কয়েকটি মার্কিন বিশ্ববিদ্যালয়ে অ্যাকাডেমীয় পদে কাজ করেছিলেন।

আরেন্ট অ্যাকাডেমিয়ার ভিতরে এবং বাইরে সবচেয়ে বেশি পরিচিত প্রধানত দুইটি বইয়ের কারণে: *The Origins of Totalitarianism* (১৯৫১) এবং *The Human Condition* (১৯৫৮)। *টোটালিটারিয়ানিজম*-এ তিনি বিগত নাৎসি ও স্টালিনীয় শাসন নিয়ে গবেষণাধর্মী আলোচনা করেছেন যা সমগ্রতাবাদী (totalitarian) শাসনের প্রকৃতি ও উদ্ভব নিয়ে ব্যাপক বিতর্কের জন্ম দিয়েছিল। *কন্ডিশন* বইটি ছিল মানুষের "ভিতা আক্তিভা"-র ("কর্মমুখর জীবন") মৌলিক ধরনগুলো নিয়ে একটি মৌলিক দার্শনিক গবেষণা। এছাড়া তিনি বিপ্লব, স্বাধীনতা, কর্তৃপক্ষ, প্রথা ও আধুনিক যুগ নিয়ে অনেক প্রবন্ধ লিখেছেন। তার সর্বশেষ গুরুত্বপূর্ণ দার্শনিক বই *The Life of the Mind* এর কেবল প্রথম দুই খণ্ড মৃত্যুর আগে শেষ করে যেতে পেরেছিলেন। বইটির বিষয় ছিল "ভিতা কন্তেমপ্লাতিভা" ("চিন্তামুখর জীবন")। *কন্ডিশন* এ যেমন কর্মমুখর জীবনের ক্যাটেগরি হিসেবে লেবার, ওয়ার্ক, ও অ্যাকশন উল্লেখ করেছিলেন তেমনি *লাইফ অফ দ্য মাইন্ড* এ চিন্তামুখর জীবনের মৌলিকতম তিনটি শক্তি হিসেবে উল্লেখ করেছেন থিংকিং, উইলিং, ও জাজিং।

আরেন্টের চিন্তাধারার কেন্দ্রীয় বিষয় ছিল মানুষের রাজনৈতিক জীবন। তার কাজকে এক কথায় প্রকাশ করতে হলে বলতে হয় সেটা মানুষের রাজনৈতিক অস্তিত্ব তাত্ত্বিকভাবে পুনর্নির্মাণের একটি প্রচেষ্টা। এবং এই কাজটি তিনি করেছেন পুরোপুরি রূপতাত্ত্বিকভাবে, যা তার উপর হাইডেগারের প্রভাবকে স্মরণ করিয়ে দেয়; তিনি হাইডেগারের ছাত্রী এবং ১৯২৫ সালে এক বছরের জন্য প্রেমিকা ছিলেন। আরেন্ট রাজনৈতিক দর্শনের সব তত্ত্ব বা আদর্শ এড়িয়ে গিয়ে একেবারে গোঁড়া থেকে মানুষের বিশ্বমাঝে-রাজনৈতিকভাবে-বিরাজনের রূপ বিশ্লেষণের মাধ্যমে তার গবেষণা শুরু করেন। তিনি দেখার চেষ্টা করেন মানুষ কীভাবে একটি পাবলিক গণতান্ত্রিক জীবন যাপন করতে পারে, কোন জিনিসগুলো সেই জীবনের জন্য হুমকিস্বরূপ, ব্যক্তিক ও সামষ্টিক জীবনের মধ্যে সংঘর্ষ কি কি, এবং উৎপাদন ও ভোগের সুতীব্র চক্র কীভাবে চলে।

তথ্যসূত্র
---------

1. ↑  Allen 1982।
2. ↑  Bowen-Moore 1989, p. 119।
3. ↑  Kristeva 2001, p. 48।
4. ↑  Lovett 2018।
5. ↑  Grunenberg 2017, p. 3।
6. ↑  Yar ২০১৮।
7. ↑  Fry ২০০৯।
8. ↑  d'Entreves ২০১৪।
9. ↑  Berkowitz ২০১২।
10. ↑  Lefort ২০০২।
11. 1 2  "Hannah Arendt" — Maurizio Passerin d'Entreves, *স্ট্যানফোর্ড এনসাইক্লোপিডিয়া অফ ফিলোসফি* (গ্রীষ্ম ২০১২ সংস্করণ), আইএসএসএন ১০৯৫-৫০৫৪, Edward N. Zalta সম্পাদিত।
12. ↑  Arendt, Hannah. *The Human Condition*. 2nd ed. Chicago: University of Chicago, 1998.
13. ↑  "Hannah Arendt" — Majid Yar, *ইন্টারনেট এনসাইক্লোপিডিয়া অফ ফিলোসফি*, আইএসএসএন ২১৬১-০০০২, ৮ সেপ্টেম্বর ২০২৩।
এই নিবন্ধটি হিন্দুদের ধর্মীয় উৎসব সম্পর্কে। নদীর জন্য গঙ্গা দেখুন।

**গঙ্গা পূজা**  ত্রিপুরার উত্তর-পূর্বাঞ্চলীয় রাজ্যসমহূের হিন্দুদের একটি ধর্মীয় উৎসব। উপজাতীয় ত্রিপুরার জনগণের দেবীকে নদী দেবী উপাসনা করে এবং মহামারী রোগ থেকে ও গর্ভবতী মহিলাদের সুস্থতার জন্য প্রার্থনা করতে প্রার্থনা করে। উৎসবটি নদীটির পানির প্রবাহের মাঝখানে বাঁশের তৈরি একটি মন্দির তৈরি করা হয় । গঙ্গা নদী, স্থানীয়ভাবে গঙ্গা হিসাবে পরিচিত, যাকে প্রধান চৌদ্দ দেবতার মধ্যে এই অঞ্চলে উপাসনা করা হয়। মার্চ, এপ্রিল বা মে মাসে অথবা হিন্দু চন্দ্রসূর্য দিনপঞ্জি অনুসারে নির্ধারিত তারিখে অনুসারে কোথাও এই উৎসবটি জনপ্রিয়ভাবে উদ্‌যাপন করা হয়। ২০১৮ সালর তারিখটি ছিল ২৪ মে। 

জৈষ্ঠ মাসের শুক্ল পক্ষের দশমী তিথিতে এ পূজা হয়।

রীতি
----

গঙ্গা পূজা নবান্ন উৎসবের পর পালন করা হয়, যা চাল শস্যকে উদ্দেশ্য করে। এর তারিখ পরিবর্তনশীল, কিন্তু মার্চ বা এপ্রিল মধ্যে পড়ে। এটি গঙ্গা নদী দেবী বা গঙ্গা, ত্রিপুরার চৌদ্দতমের দেবী একটি উপাসনা। এই উপলক্ষে, "তিনটি টুকরা বাঁশের মধ্যে সুন্দর ফুল" নিয়ে উপজাতীয় সম্প্রদায়গুলি একটি প্রবাহ বা নদীর তীরে একত্রিত হয় । এরপর তারা প্রবাহের মাঝখানে বাঁশ ছাড়াও একটি অস্থায়ী মন্দির নির্মাণ করে, এবং শ্রদ্ধাশীলভাবে উদ্‌যাপন করে।

তথ্যসূত্র
---------

1. ↑

বহিঃসংযোগ
---------
**গভর্নমেন্ট কলেজ অব এ্যাপ্লাইড হিউম্যান সায়েন্স** ১৯৬১ সালে প্রতিষ্ঠিত বাংলাদেশের একটি পেশাভিত্তিক মেয়েদের শিক্ষাপ্রতিষ্ঠান। এটি আমেরিকার ফোর্ড ফাউন্ডেশন ও যুক্তরাষ্ট্রের ওকলাহামা স্টেট ইউনিভার্সিটির সহায়তায় ঢাকায় স্থাপিত হয়। বর্তমানে এটি ঢাকা বিশ্ববিদ্যালয়-এর অধীভুক্ত একটি কলেজ।

ইতিহাস
------

প্রথমে গার্হস্থ্য অর্থনীতি কলেজ ঢাকা বিশ্ববিদ্যালয়ের একটি উপাদানকল্প কলেজ হিসেবে কার্যক্রম শুরু করে। গ্রাজুয়েশন কোর্সের সিলেবাস ও নির্দেশিকা তৈরি করা হতো ঢাকা বিশ্ববিদ্যালয়, লাহোর হোম ইকনমিক্স কলেজ এবং করাচি হোম ইকনমিক্স কলেজের কোর্সসমূহের অনুসরণে। ওকলাহামা স্টেট ইউনিভার্সিটির হোম ইকোনমিক্স ডিপার্টমেন্টের ডীন ফোর্ড ফাউন্ডেশনের প্রতিনিধি হিসেবে কলেজটির একাডেমিক নির্দেশকের দায়িত্ব পালন করতেন।

১৯৬১ সাল থেকে কলেজে উচ্চ মাধ্যমিক ও স্নাতক এবং ১৯৬৩ সাল থেকে স্নাতকোত্তর পর্যায়ে পাঠদান শুরু হয়। ১৯৭৩ সালে স্নাতক ও স্নাতকোত্তর পর্যায়ের পাশাপাশি স্নাতক সম্মান (গার্হস্থ্য অর্থনীতি) কোর্স চালু হয়। ১৯৮৫-৮৬ শিক্ষাবর্ষে সমন্বিত গার্হস্থ্য অর্থনীতি থেকে ৫টি বিভাগে ৫টি সম্মান কোর্স চালু করা হয়। বিভাগগুলি হলো খাদ্য ও পুষ্টি বিজ্ঞান, সম্পদ ব্যাবস্থাপনা ও এন্টারপ্রেনরশিপ, শিশুবিকাশ ও সামাজিক সম্পর্ক, শিল্পকলা ও সৃজনশীল শিক্ষা এবং বস্ত্র পরিচ্ছদ ও বয়ন শিল্প। ২০০২-২০০৩ শিক্ষাবর্ষ থেকে ঢাকা বিশ্ববিদ্যালয়ের সম্মান কোর্সে অনুরূপ ৪ বছর মেয়াদি স্নাতক সম্মান কোর্স এবং ১ বছর মেয়াদি স্নাতকোত্তর কোর্স চালু করা হয়।

ক্যাম্পাস
---------

আজিমপুরে প্রায় ১০.৩ একরজুড়ে রয়েছে মনোরম ক্যাম্পাস।

* মোট ক্যাম্পাস এলাকা ১০.৩ একর
* শ্রেণীকক্ষ ২১
* সেমিনার রুম ০৫
* পরীক্ষাগার ০৪
* লাইব্রেরী ০১
* বাসস্থান ০১
* হোস্টেল ০৩
* ক্যাফেটেরিয়া ০১
* মাঠ ০২
* পুকুর ০১
* প্রার্থনা রুম ০২

উল্লেখযোগ্য ব্যক্তি
-------------------

* বিবি রাসেল
* সিদ্দিকা কবীর

তথ্যসূত্র
---------

1. ↑  "বদলে গেল গার্হস্থ্য অর্থনীতি কলেজের নাম"। *m.mzamin.com*। সংগ্রহের তারিখ ২০২১-০৬-০৫।
2. 1 2  বানু, লায়লা আরজুমান্দ। "গার্হস্থ্য অর্থনীতি কলেজ"। *বাংলাপিডিয়া*। এশিয়াটিক সোসাইটি বাংলাদেশ। সংগ্রহের তারিখ ১১ মার্চ ২০১৫।
3. ↑  "Status of The College"। ৬ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
4. ↑  "At a glance"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।

| * দে
* স
ঢাকা বিশ্ববিদ্যালয়ের অধিভুক্ত কলেজসমূহ |
| --- |
| কলেজসমূহ | 
* আদ-দ্বীন মহিলা মেডিকেল কলেজ
* ইউএস-বাংলা মেডিকেল কলেজ
* ইডেন মহিলা কলেজ
* কবি নজরুল সরকারি কলেজ
* কর্নেল মালেক মেডিকেল কলেজ
* গার্হস্থ্য অর্থনীতি কলেজ
* ঢাকা কলেজ
* বঙ্গবন্ধু টেক্সটাইল ইঞ্জিনিয়ারিং কলেজ
* বাঙলা কলেজ
* বেগম বদরুন্নেসা সরকারি মহিলা কলেজ
* শ্যামলী টেক্সটাইল ইঞ্জিনিয়ারিং কলেজ
* সরকারি তিতুমীর কলেজ
* সরকারি শহীদ সোহরাওয়ার্দী কলেজ

 |
| বিষয়শ্রেণী ঢাকা বিশ্ববিদ্যালয়ের অধিভুক্ত কলেজ |
**প্যাটসি ক্লাইন** (ইংরেজি: Virginia Patterson Hensley) (৮ সেপ্টেম্বর, ১৯৩২-৫ মার্চ, ১৯৬৩) ছিলেন একজন মার্কিন কান্ট্রি সঙ্গীতশিল্পী যে ১৯৬০ এর দিকে কান্ট্রি সঙ্গীতের ক্ষেত্রে ব্যাপক সাফল্য লাভ করে। ১৯৬৩ সালে মাত্র ৩০ বছর বয়সে বিমান দুর্ঘটনায় তার মৃত্যু হয়। প্যাটসি ক্লাইনকে বিশ শতকের অন্যতম প্রভাবশালী এবং সফল নারী কন্ঠশিল্পী হিসেবে বিবেচনা করা হয়।
সমৃদ্ধ কন্ঠস্বর এবং আবেগতাড়িত প্রকাশভঙ্গির জন্যে তিনি সুপরিচিত ছিলেন। এ কারণে কান্ট্রি সঙ্গীতের ক্ষেত্রে তাকে অনেক শিল্পীই অনুসরণ করে। তাকে নিয়ে অনেক বই, চলচ্চিত্র, নিবন্ধ এবং নাটক রচনা করা হয়েছে।

তার জনপ্রিয় গানের মধ্যে রয়েছে "ওয়েকিং আফটার মিডনাইট", "আই ফল টু পিসেস", "শি হ্যাস গট ইউ", "ক্রেজি", "সুইট ড্রিমস্‌"। মরণোত্তরকালে তার প্রায় ৪৬ মিলিয়ন অ্যালবাম বিশ্বব্যাপী বিক্রয় হয়েছে এবং তিনি অগণিত সম্মানজনক পুরস্কারে ভূষিত হয়েছেন যা তাকে জন ক্যাশ, এলভিস প্রেসলির মত কিংবদন্তিতুল্য করেছে। প্যাটসি ক্লাইনের মৃত্যুর দশ বছর পর তাকে কান্ট্রি মিউজিক হল অফ ফেইমে অধিষ্ঠিত করা হয়; তিনিই প্রথম একক নারী সঙ্গীতশিল্পী যিনি এ বিরল সম্মানে সম্মানিত হন।

২০০২ সালে কান্ট্রি সঙ্গীতের শিল্পী এবং শ্রোতাদের এক জরিপে প্যাটসি ক্লাইন সিএমটি টেলিভিশনের একটি বিশেষ অনুষ্ঠান "কান্ট্রি সঙ্গীতের ৪০ জন সেরা নারী শিল্পী"-তে প্রথম স্থান লাভ করেন। এছাড়া ১৯৯৯ সালে "রক এন্ড রোল সঙ্গীতের সেরা ১০০"-তে তিনি ১১তম স্থান লাভ করেন।

বহিঃসংযোগ
---------

* প্যাটসি ক্লাইন, ওপেন ডাইরেক্টরি প্রজেক্ট থেকে
* কান্ট্রি মিউজিক হল অফ ফেইম-এ প্যাটসি ক্লাইন
* প্যাটসি ক্লাইন জাদুঘর  ওয়েব্যাক মেশিনে আর্কাইভকৃত ২৭ সেপ্টেম্বর ২০০৯ তারিখে
* PAtsyCline.us
* প্যাটসি ক্লাইনের গান, "লাইফ ইজ রেইলওয়ে টু হেভেন", ইউটিউব থেকে
**জনধিপত্য কেরল কংগ্রেস** *ডেমোক্রেটিক কেরালা কংগ্রেস* নামেও পরিচিত কেরলের একটি রাজনৈতিক দল। এটি ৯ মার্চ ২০১৬-এ গঠিত হয়েছিল যা কেরল কংগ্রেস (এম) থেকে বিভক্ত হয়।

ইতিহাস
------

২০১৬-এ কেরল বিধানসভা নির্বাচনের আগে কেরল কংগ্রেস (এম) আসন নিয়ে লড়াই হয় এবং এলডিএফ কোথায় প্রতিদ্বন্দ্বিতা করে এই সুযোগটি ব্যবহার করে কেরল কংগ্রেস (এম) কে বিভক্ত করে। বেশ কয়েকজন পিজে জোসেফের সমর্থক দল ত্যাগ করেছেন কারণ তারা মনে করেন যে জোসেফের সাথে সবাই সরে গেছে। কে ফ্রান্সিস জর্জ, কেসি জোসেফ, পিসি জোসেফ এবং অ্যান্টনি রাজু কেরল কংগ্রেস (এম) বাম আরও ভালো সম্ভাবনার মধ্যে রয়েছেন।

যাইহোক তারা সকলেই তাদের নতুন দলের সংক্ষিপ্ত নাম হিসাবে কেসি(জে) চেয়েছিলেন এবং কেরল কংগ্রেস (জানাধিপত্যম) নাম হিসাবে উদ্দেশ্য করেছিলেন। তবে নির্বাচন কমিশন তাদের সংক্ষিপ্ত নাম হিসেবে জেকেসি এবং জনধিপত্য কেরল কংগ্রেসকে তাদের নাম দিয়েছে।

কে ফ্রান্সিস জর্জ দলের চেয়ারম্যান নির্বাচিত হয়েছেন। এবং ২০১৬ সালের বিধানসভা নির্বাচনে প্রতিদ্বন্দ্বিতা করেছিল কিন্তু তারা কোনো আসন জিততে পারেনি।

২০১৯-এ কে ফ্রান্সিস জর্জ দল ছেড়ে কেরল কংগ্রেসে যোগ দেন। ১৪ মার্চ ২০২০-এ ডাঃ কেসি জোসেফ জনধিপত্য কেরল কংগ্রেসের নতুন চেয়ারম্যান হিসেবে  নির্বাচিত হন। তারা এলডিএফের সাথে থাকার সিদ্ধান্ত নিয়েছে।

জনধিপত্য কেরল কংগ্রেসের মন্ত্রী
-------------------------------

* অ্যান্টনি রাজু (২০২১-)

তথ্যসূত্র
---------

1. ↑  "Another political party in Kerala: Janadhipathya Kerala Congress"। *thenewsminute.com*। ৯ মার্চ ২০১৬।
2. ↑  "KC Joseph elected chairman of democratic Kerala Congress"। *www.newindianexpress.com*।
3. ↑  "Janadhipathya Kerala Congress splits; KC Joseph faction to remain in LDF"। *newindianexpress.com*।
**শক্তি কাপুর** (জন্ম ৩ সেপ্টেম্বর ১৯৫৮) একজন ভারতীয় বলিউড অভিনেতা। এছাড়াও তিনি প্রায় তিন দশক ধরে বলিউডের অন্যতম খল-অভিনেতা হিসেবে পরিচিত। তিনি বেশ কয়েকটি চলচ্চিত্রে কমিক ভূমিকা অভিনয় করে প্রসংসা কুড়িয়েছেন। আশির দশক এবং নব্বই দশকে তিনি অন্য সিনিয়র অভিনেতা কাদের খানের সঙ্গে জুটি বাঁধেন এবং প্রায় শতাধিক চলচ্চিত্রে হাস্যরসাত্মক বা খল-চরিত্রে মানিকজোড় হিসেবে অভিনয় করেন। তিনি অন্য ধরনের চরিত্রেও অভিনয়ে কুশলতা দেখিয়েছেন। যেমন তিনি নব্বই এর দশকে বেশ কয়েকটি টলিউড ছবিতে অভিনয় করেছেন প্রসেনজিৎ চট্টোপাধ্যায় এর বিপরীতে যেমন বদনাম ( ১৯৯০) / Infamous ও প্রত্যাঘাত ( Counterblow) মুভি।

প্রাথমিক জীবন
-------------

১৯৫৮ সালের ৩ সেপ্টেম্বরে ভারতের দিল্লিতে এক পাঞ্জাবি পরিবারে জন্ম নেন তিনি। তার বাবা নয়াদিল্লিতে এক দর্জির দোকান চালাতেন। অনেক সংগ্রামের পর তিনি একদিন সুনীল দত্তের চোখে পড়েন এবং সঞ্জয় দত্তের ডেব্যু ফিল্ম *রকি*তে তাকে খলচরিত্রে অভিনয়ের সুযোগ দেন। সুনীল দত্ত বুঝতে পেরেছিলেন, তার আসল নাম 'সুনীল সিকান্দারলাল কাপুর' খলচরিত্রের জন্য উপযুক্ত নাম নয়।সে জন্য তিনি তার নাম পরিবর্তন করে **শক্তি কাপুর** রাখেন। এর মাধ্যমে **শক্তি কাপুর** নামের এক আইকনিক ভিলেন পায় বলিউড।চলচ্চিত্রটিতে তার অভিনীত চরিত্র *আর ডি* ব্যাপক প্রশংশা কুড়ায়।এরপর তাকে আর ফিরে তাকাতে হয় নি।

ব্যক্তিগত জীবন
--------------

শক্তি কাপুর এর সাথে তার মেয়ে অভিনেত্রী শ্রদ্ধা কাপুর।
১৯৮২ সালে *শিভাঙ্গী কাপুর*কে বিয়ে করেন তিনি। তাদের দুই সন্তান **সিদ্ধান্ত কাপুর** একজন অভিনেতা ও ডি.জে. (ডিস্ক জকি) সহকারী পরিচালক এবং মেয়ে শ্রদ্ধা কাপুর বর্তমান সময়ের একজন জনপ্রিয় বলিউড অভিনেত্রী।

অভিনয় জীবন
-----------

১৯৮৩ সালে, জিতেন্দ্র-শ্রীদেবী অভিনীত, *হিম্মাতয়ালা* ও সুভাষ ঘাই এর *হিরো* ব্লকবাস্টার হয়েছিল এবং *কাপুর* উভয় চলচ্চিত্রে প্রধান খলনায়ক ভূমিকায় অভিনয় করেছে। তারপর তিনি দৃঢ়ভাবে বলিউডের সবচেয়ে পরাক্রমশালী খলনায়ক হিসাবে নিজেকে প্রতিষ্ঠিত করেন এবং এই প্রবণতা পরবর্তী দুই দশক ধরে টিকে ছিল।

ঢাকাই চলচ্চিত্রে কাপুর
----------------------

শক্তি কাপুর ২০০০ সালে বাংলাদেশ এসে সাঈদুর রহমান সাঈদ এর পরিচালনায় **এরই নাম দোস্তী: Ties Never Die** চলচ্চিত্রে অভিনয় করেছেন এবং ২০০১ সালের প্রথম দিকে এটি মুক্তি লাভ করে। চলচ্চিত্রে প্রধান দুটি চরিত্রে রিয়াজ-শাবনূর অভিনয় করেছেন।

তথ্যসূত্র
---------

1. ↑  "Another Kapoor debut, this time with Amitabh"। ২০০৮-০৯-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৫-২৫।
2. ↑   Eri Naam Dosti: Ties Never Die

বহিঃসংযোগ
---------

* ইন্টারনেট মুভি ডেটাবেজে শক্তি কাপুর (ইংরেজি)
**বাংলাদেশ এনার্জি রেগুলেটরি কমিশন** বা সংক্ষেপে **বিইআরসি** (অনানুষ্ঠিক বাংলা অর্থ "বাংলাদেশ শক্তি নিয়ন্ত্রক সংস্থা") একটি নিয়ন্ত্রক সংস্থা যা বাংলাদেশে গ্যাস, বিদ্যুৎ ও পেট্রোলিয়াম পণ্য নিয়ন্ত্রণ করে এবং ঢাকা,বাংলাদেশ অবস্থিত।

ইতিহাস
------

বাংলাদেশ এনার্জি রেগুলেটরি কমিশন বাংলাদেশ সরকারের "বাংলাদেশ এনার্জি রেগুলেটরী কমিশন আইন, ২০০৩"-এর মাধ্যমে ১৩ মার্চ, ২০০৩ তারিখে প্রতিষ্ঠিত হয়। চেয়ারম্যানসহ পাঁচ সদস্যের কমিশনের মধ্যে দুই জন সদস্য নিয়োগের মাধ্যমে এই কমিশন ২৭ এপ্রিল ২০০৪ সালে কার্যকর হয়। কমিশনের ১ম চেয়ারম্যান ৪ জুন ২০০৫ সালে নিযুক্ত হন। এই কমিশন বাংলাদেশে গ্যাস ও বিদ্যুতের মূল্য নির্ধারণ করে থাকে। এছাড়া এটি জ্বালানি শিল্পের মধ্যে বিরোধ নিষ্পত্তি করে থাকে। শক্তি নিরাপত্তা তহবিল এই সংস্থার অধীনে রয়েছে।

কমিশনের চেয়ারম্যান ও সদস্যবৃন্দ
--------------------------------

| ক্রম | নাম | পদবি |
| --- | --- | --- |
| ১ | মোঃ নূরুল আমিন | চেয়ারম্যান |
| ২ | ড. মুহাম্মদ ইয়ামিন চৌধুরী | সদস্য |
| ৩ | ড. মোঃ হেলাল উদ্দিন, এনডিসি | সদস্য |
| ৪ | আবুল খায়ের মোঃ আমিনুর রহমান | সদস্য |
| ৫ | মোঃ কামরুজ্জামান | সদস্য |

কমিশনের চেয়ারম্যান এবং অন্যান্য সদস্যবৃন্দ সরকার কর্তৃক নির্ধারিত পদমর্যাদা, বেতন-ভাতা ও অন্যান্য আনুষঙ্গিক সুযোগ সুবিধা প্রাপ্ত হন।

তথ্যসূত্র
---------

1. ↑  Riaz, Ali; Rahman, Mohammad Sajjadur। *Routledge Handbook of Contemporary Bangladesh* (ইংরেজি ভাষায়)। Routledge। পৃষ্ঠা 251। আইএসবিএন 9781317308775।
2. ↑  "বাংলাদেশ এনার্জি রেগুলেটরী কমিশন আইন, ২০০৩" (পিডিএফ)। । ২০ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ মার্চ ২০১৮।  `|ওয়েবসাইট=` এ বহিঃসংযোগ দেয়া (সাহায্য)
3. 1 2 3  "এনার্জি রেগুলেটরি কমিশনে তিন সদস্য নিয়োগ"। *www.jugantor.com* (ইংরেজি ভাষায়)। সংগ্রহের তারিখ ২০২৩-০২-২৭।
4. ↑  "বাংলাদেশ এনার্জি রেগুলেটরী কমিশন আইন, ২০০৩"। সংগ্রহের তারিখ ২৭ ফেব্রুয়ারি ২০২৩।
আয়ুধ্যার রাষ্ট্রদূত কোসা প্যান *লোমফোক* পরা (১৬৮৬)
***লোমফোক*** (থাই: ลอมพอก, উচ্চারিত [lɔ̄m.pʰɔ̂ːk] ; আক্ষরিক অর্থে, "স্তুপযুক্ত এবং স্তরযুক্ত মাথার আবরণ")  থাইল্যান্ডের একটি আনুষ্ঠানিক উষ্ণীশ, ঐতিহাসিকভাবে রাজকীয় এবং আভিজাত দ্বারা পরিধান করা হয়। এটি একটি লম্বা সূক্ষ্ম টুপি, একটি বাঁশের কাঠামো চারপাশে মোড়ানো সাদা কাপড় দিয়ে তৈরি। *লোমফোক* আয়ুথ্যা আমলে সফবীয়-বংশীয় পারস্যের পাগড়ি থেকে অভিযোজিত হয়েছিল বলে মনে করা হয় এবং এর ব্যবহার ইউরোপীয় লেখকদের দ্বারা ব্যাপকভাবে নথিভুক্ত করা হয়েছে যারা রাজা নারাইয়ের রাজত্বকালে সিয়ামের সংস্পর্শে এসেছিলেন।  বিশেষ করে, ১৬৮৬ সালে চতুর্দশ লুই এর আদালতে কোসা প্যান এবং দূতাবাসের অন্যান্য কূটনীতিকদের দ্বারা এর ব্যবহার ফরাসি সমাজে একটি উত্তেজনা তৈরি করে।  আজ, রাজকীয় লাঙল অনুষ্ঠান এবং রাজকীয় অন্ত্যেষ্টিক্রিয়ায় কর্মকর্তাদের দ্বারা *লোমফোক* পরিধান করতে দেখা যায়।

চিত্রশালা
---------

* কোসা প্যান লোমফোক পরা, ১৬৮৬কোসা প্যান *লোমফোক* পরা, ১৬৮৬
* ক্লদ ডি ফরবিন লোমফোক সহ আয়ুথ্যার ম্যান্ডারিন পোশাক পরে ক্লদ ডি ফরবিন *লোমফোক* সহ আয়ুথ্যার ম্যান্ডারিন পোশাক পরে
* ভার্সাই, ১৬৮৬-এ লোমফোক পরা আয়ুথায়ান কূটনীতিকরাভার্সাই, ১৬৮৬-এ *লোমফোক* পরা আয়ুথায়ান কূটনীতিকরা
* 'লোমফোক' পরা সিয়াম দূত, ১৬৮৬'লোমফোক' পরা সিয়াম দূত, ১৬৮৬

* অন্ত্যেষ্টিক্রিয়ার আধিকারিকরা লোমফোক পরিহিত ভূমিবল অদুল্যাদেজ এর কলস, অক্টোবর ২০১৭অন্ত্যেষ্টিক্রিয়ার আধিকারিকরা *লোমফোক* পরিহিত ভূমিবল অদুল্যাদেজ এর কলস, অক্টোবর ২০১৭
* কম্বোডিয়ায় অনুরূপ মাথার পরিধানকম্বোডিয়ায় অনুরূপ মাথার পরিধান

তথ্যসূত্র
---------

1. ↑  The Metropolitan Museum of Art। "Siamese Hat of Rank and Case (Lompok)"। *The Metropolitan Museum of Art*। সংগ্রহের তারিখ ১৮ অক্টোবর ২০২১।
2. ↑  Wattanasukchai, Sirinya (৫ সেপ্টেম্বর ২০১২)। "Hat trick&beyond"। *Bangkok Post*। সংগ্রহের তারিখ ৩০ জানুয়ারি ২০১৭।
3. ↑  Benson, Sarah (২০১১)। "European Wonders at the Court of Siam"। *Collecting across cultures material exchanges in the early modern Atlantic world*। University of Pennsylvania Press। পৃষ্ঠা 160। আইএসবিএন 9780812204964।
পূণেরী পাগড়ী পড়ে থাকা অবস্থায় মহাদেব গোবিন্দ রাণাদে
 **পূণেরী পাগড়ী (ইংরেজি:*Puneri Pagadi*)**, মহারাষ্ট্ৰের পূণে নগরীর গৌরব এবং সন্মানের প্ৰতীক হিসাবে গণ্য করা এক প্ৰকারের পাগড়ী। দুই শতাব্দি আগে এর প্ৰচলন শুরু হয়েছিল। এই পাগড়ী সন্মানের প্ৰতীক হলেও আজকাল কলেজের ঐতিহ্যবাহী দিনসমূহে ব্যবহার করতে দেখা যায়। এই পাগড়ী স্বকীয় পরিচয় বহন করে বলে স্থানীয়লোকেরা এর "ভৌগোলিক পরিচয়" এর মৰ্যাদা দাবী করে। ৪ সেপ্টেম্বর, ২০০৯ সালে তাদের বহুদিনের দাবী পূরণ হয় এবং এই পাগড়ী এক বৌদ্ধিক সম্পদরূপে পরিগণিত হয়।

ইতিহাস
------

পূণের পাগড়ী নির্মাতা, ১৮৯০
১৯ শতকের একজন সমাজ-সংস্কারক মহাদেব গোবিন্দ রাণাদে পোন নগরীতে-প্ৰথম এই পাগড়ীর প্ৰচলন করেন। পরবর্তীতে অনেক বিখ্যাত নেতা যেমন- লোকমান্য তিলক, জে.এস. করণদিকার, ডি.ডি. সাথে, তাতিয়াসাহেব কেলকার এবং দাত্তু বামন পটদারের মত নেতারা এই পাগড়ী পড়তেন। ১৯৭৩ সালে মারাঠি ভাষার নাটক "ঘাসীরাম কটওয়াল’’ এর মাধ্যমে এটি অধিক জনপ্ৰিয় হয়ে পরে।

ব্যবহার
-------

এই পাগড়ী সাধারণত কিছু বিশেষ অনুষ্ঠান যেমন বিয়ে-শাদী এবং বিদ্যালয়-মহাবিদ্যালয়ের ঐতিহ্যবাহী দিবসে ব্যবহার করা হয়। যুবকরা "গন্ধাল" কলা প্ৰদৰ্শনে এই পাগড়ী পড়ে। তাছাড়া ঐতিহাসিক ছায়াছবি এবং থিয়েটারে একে ব্যবহার করা হয়।

বৌদ্ধিক সম্পত্তির অধিকার প্ৰদান
-------------------------------

১০ জন "শ্ৰী পূণেরী পাগড়ী সংঘ"এর পূণেরী পাগড়ীর "ভৌগোলিক পরিচয়ের মৰ্যাদা দেওয়ার জন্য ভৌগোলিক স্বীকৃতি রেজিষ্ট্ৰারের জন্য আবেদন জানায়। এবং সাথে বৌদ্ধিক সম্পদের নীতির উৎকৰ্ষতার জন্যেও আবেদন জানায়। পূণেরী পাগড়ীকে বিশ্ব দরবারে তুলে ধরা, এর স্বকীয়তা রক্ষা করা এবং পূণেরী সংস্কৃতি ঠিকিয়ে রাখা এর মূল উদ্দেশ্য। ৪ সেপ্টেম্বর,২০০৯ সালে একে ভৌগোলিক পরিচায়কের মৰ্যাদা দেয়ার সাথে সাথে এটি পূণের সাংস্কৃতিক এবং সরকারী পরিচয় বহন করে। ফলে পূণেরী পাগড়ী বৌদ্ধিক সম্পদের অধিকার লাভ করে এবং পূণের বাহিরে পূণেরী পাগড়ীর উৎপাদন তথা বিক্ৰী নিষিদ্ধ করা হল।

তথ্য সূত্র
----------

1. 1 2 3  "Indian association seeks IPR for 'Puneri Pagadi'"। Business Standard। ৭ এপ্রিল ২০০৯। সংগ্রহের তারিখ ১২ জুন ২০১২।
2. 1 2 3  "Turban legend: Puneri Pagadi may soon get intellectual property tag"। Mid-day। ৬ এপ্রিল ২০০৯। সংগ্রহের তারিখ ১৩ জুন ২০১২।
3. 1 2 3 4 5 6 7  Shruti Nambiar (২ আগস্ট ২০১১)। "The Pagadi Unravelled"। The Indian Express। পৃষ্ঠা 1–2। সংগ্রহের তারিখ ১৩ জুন ২০১২।
4. 1 2 3  "Puneri Pagadi gets GI tag; latest to join protected goods club"। Zee News। ২১ সেপ্টেম্বর ২০০৯। সংগ্রহের তারিখ ১৩ জুন ২০১২।
5. 1 2  "Puneri Pagdi obtains geographical indication status"। OneIndia News। ৩ জানুয়ারি ২০১০। ১৪ মে ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুন ২০১২।
6. 1 2  Chandran Iyer (২২ সেপ্টেম্বর ২০০৯)। "Puneri Pagadi gets pride of place"। Mid Day। সংগ্রহের তারিখ ১৩ জুন ২০১২।
সামরিক ও সিভিল সার্ভিসে মুখ্য নেতাদের উস্কানিতে পশ্চিম পাকিস্তান প্রদেশ গঠনের পক্ষে সমর্থন দেয়া এবং ১৯৫৫ সালের অক্টোবরে মুসলিম লীগ এবং অন্যান্য রাজনীতিবিদদের একটি বিরুদ্ধ দলের দ্বারা পাকিস্তান **রিপাবলিকান পার্টি** গঠন করা হয়েছিল। দলের সভাপতি ছিলেন পশ্চিম পাকিস্তানের মুখ্যমন্ত্রী ডাঃ খান সাহেব। এই কাজের পেছনে মূল প্ররোচনাকারী ছিলেন পাকিস্তানের তৎকালীন গভর্নর জেনারেল ইস্কান্দার মির্জা। তিনি এই দলের সহসভাপতি ছিলেন এবং পরে ১৯৫৬ সালে পাকিস্তানের উদ্বোধনী রাষ্ট্রপতি হন। কেন্দ্রীয় সংসদীয় নেতা ছিলেন স্যার ফিরোজ খান নূন, পাকিস্তানের প্রধানমন্ত্রী (১৯৫৭ – ১৯৫৮)।

দলীয় নেতাগণ
------------

### পাঞ্জাব

নবাব মোজাফফর আলী খান কিজিলবাশ, ফজল ইলাহী চৌধুরী (গুজরাত জেলা), সৈয়দ আমজাদ আলী (লাহোর জেলা), সরদার আবদুল হামিদ খান দস্তি (মোজাফফরগড় জেলা), কর্নেল সৈয়দ আবিদ হুসেন ( ঝাং জেলা), সরদার আমির আজম খান, সৈয়দ জামিল হুসেন রিজভী (গুজরাত জেলা), মখদুমজাদা সৈয়দ হাসান মাহমুদ (রহিম ইয়ার খান জেলা), মাহর মুহাম্মদ সাদিক (ফয়সালবাদ জেলা), চৌধুরী আবদুল গনি ঘুমান ( শিয়ালকোট জেলা), বেগম খুদেজা জিএ খান ( ফয়সালাবাদ জেলা), রুকন-উদ-দৌলা শমসের জাং আলী-হাজ নবাব সাজ্জাদ আলী খান (গুজরাওয়ালা জেলা )।

### সিন্ধ

কাজী ফজলুল্লাহ উবেদুল্লাহ (লারকানা জেলা), পীরজাদা আবদুস সাত্তার ( সুক্কুর জেলা), মির্জা মমতাজ হাসান কিজিলবাশ ( খায়রপুর মীর), হাজী মীর আলী আহমেদ খান তালপুর (হায়দরাবাদ জেলা ), হাজী নাজমুদ্দিন লঘারী সিরওয়াল (বদিন জেলা) ও সৈয়দ খায়ের শাহ ইমাম আলী শাহ (নবাবশাহ জেলা)।

### উত্তর-পশ্চিম সীমান্ত প্রদেশ

ডাঃ খান সাহেব, সরদার আবদুর রশিদ খান, খান জালালউদ্দিন খান জালাল বাবা, খান নূর মুহাম্মদ খান এবং খান সখী জন খান ( বান্নু জেলা )

### বেলুচিস্তান

নবাব আকবর খান বুগতি (ডেরা বুগতি ), জাম মীর গোলাম কাদির খান (লাসবেলা জেলা) সরদার হাফিজ ও সরদার ওয়ালিদ উমর রিন্দ (তুরবাত)

তথ্যসূত্র
---------

1. ↑  আহমেদ কামাল (২০১২)। "আহমেদ, আদেল উদ্দিন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**তেলেঙ্গানা জন সমিতি,** সংক্ষেপে **টিজেএস**, একটি ভারতীয় আঞ্চলিক রাজনৈতিক দল যা মূলত তেলেঙ্গানা রাজ্যে অবস্থিত। দলটি ভারতের তেলেঙ্গানা কর্মী এম. কোদান্দারাম দ্বারা প্রতিষ্ঠিত। তিনি সর্বদলীয় তেলেঙ্গানা জয়েন্ট অ্যাকশন কমিটির (টি-জেএসি) চেয়ারম্যানও ছিলেন, যা ২০০৯ সাল থেকে পৃথক তেলেঙ্গানা রাজ্য আন্দোলনের নেতৃত্ব দিয়েছিল। তিনি ওসমানিয়া বিশ্ববিদ্যালয়ের রাষ্ট্রবিজ্ঞানের অধ্যাপক ছিলেন।

ইতিহাস
------

দলটি ৩১ মার্চ ২০১৮-এ তেলঙ্গানায় রাজনৈতিক বিকল্প হিসাবে গঠিত হয়েছিল।

তেলেঙ্গানা জন সমিতি (টিজেএস) আনুষ্ঠানিকভাবে ২৯ এপ্রিল ২০১৮ তারিখে হায়দ্রাবাদে অনুষ্ঠিত একটি জনসভায় চালু হয়েছিল। দ্য হিন্দু বলেছে "নতুন দল কৃষক, যুবক, মহিলা এবং অন্যান্য অংশের দুর্দশা দূর করার জন্য লড়াই করবে এবং সরকার পরিচালনাকারী ব্যক্তিদের পরিবর্তনের পরিবর্তে শাসনব্যবস্থার পরিবর্তনের জন্য কাজ করবে।"

একটি বিকল্প রাজনৈতিক ব্যবস্থা প্রতিষ্ঠার লক্ষ্যে তেলেঙ্গানা জন সমিতি ঘোষণা করেছে যে দলটি বড় ব্যবসা প্রতিষ্ঠান এবং কর্পোরেট হাউস থেকে অনুদান সংগ্রহ করবে না।

তেলেঙ্গানার রাজনীতিতে একটি নতুন ঐতিহ্য স্থাপনের চেষ্টা করে। টিজেএস শিক্ষিত যুবকদের আমন্ত্রণ জানিয়েছে যারা গ্রাম উন্নয়ন করতে ইচ্ছুক প্রার্থী হিসেবে পঞ্চায়েত রাজ নির্বাচনে প্রতিদ্বন্দ্বিতা করার জন্য আবেদন করতে। ২০১৮ সাল থেকে উচ্চাকাঙ্ক্ষী সরপঞ্চদের জন্য আবেদনপত্রের প্রো ফর্মা টিজেএস ওয়েবসাইটে পাওয়া যাচ্ছে।

তথ্যসূত্র
---------

1. ↑  "Telangana Jana Samithi vows to fulfil people's wishes"। *The Hans India*। ৫ এপ্রিল ২০১৮। সংগ্রহের তারিখ ২১ ফেব্রুয়ারি ২০২০।
2. ↑  Kodandaram gets EC nod for political dive, names new party Telangana Jana Samithi | Hyderabad News - Times of India
3. ↑  "Archive News"। *The Hindu*। ২০১০-০১-০২। ২০১০-০১-০৫ তারিখে মূল থেকে আর্কাইভ করা। সংগ্রহের তারিখ ২০১৬-১২-০১।
4. ↑  "Archive News"। *The Hindu*। ২০০৯-১০-২৪। ২০০৯-১০-২৭ তারিখে মূল থেকে আর্কাইভ করা। সংগ্রহের তারিখ ২০১৬-১২-০১।
5. ↑  Telangana Jana Samiti launched | Business Standard News
6. ↑  Kodandaram launches New party as "Telangana Jana Samithi" | The Siasat Daily
7. ↑  Rajeev, M. (২০১৮-০৪-২৯)। "Kodandaram calls for struggle against TRS Govt."। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-০৫-০৮।
8. ↑  "Will not take donations from corporates: Telangana Jana Samithi founder Prof M Kodandaram"। *The New Indian Express*। সংগ্রহের তারিখ ২০১৮-০৫-০৮।
9. ↑  "Kodandaram's Telangana Jana Samithi invites youth to contest Gram Panchayat polls"। *The New Indian Express*। সংগ্রহের তারিখ ২০১৮-০৫-০৮।